প্রশ্ন (৮/৮) : আমার মা আমার নানার জমিতে দীর্ঘ দিন থেকে বসবাস করেন। সেখানে তাকে কবর দেয়া যাবে কি? মৃতকে বাবা-মার পাশে কবর দেয়াতে কোন ফযীলত আছে কি?  আব্দুল আহাদ  মুজগুন্নী, যশোর।  উত্তর : দেয়া যাবে। তবে কবরস্থানে কবর দেওয়াই ভাল (ফিক্বহুস সুন্নাহ ১/৩০০)। পিতা-মাতার পাশে কবর দেওয়ার কোন ফযীলত আছে বলে জানা যায় না। তবে ওমর ফারূক (রাঃ) রাসূলের পাশে কবরস্থ হওয়ার জন্য আয়েশা (রাঃ)-এর নিকট যে আবেদন করেছিলেন, তার কারণ হিসাবে ইবনু হাজার বলেন, এটা ছিল আল্লাহ্র রহমতে শরীক হওয়ার জন্য, যা নেককার ব্যক্তিদের উপরে নাযিল হয় এবং নেককার ব্যক্তিদের দোআ পাওয়ার জন্য যারা সেখানে যেয়ারত করেন (ফৎহুল বারী হা/১৩৯২-এর ব্যাখ্যা দ্রঃ)।